ពលរដ្ឋ​អាមេរិក​នៅ​រដ្ឋធានី​វ៉ាស៊ីនតោន​ អង្គាស​ប្រាក់​ជួយ​ជនរងគ្រោះ​ជប៉ុន
ពិធីបុណ្យប្រចាំឆ្នាំនេះធ្វើឡើង​ដើម្បីរំឮកដល់ប្រទេសជប៉ុន​ ដែលបាន​ផ្តល់​អំណោយដើម​ Cherries ជាង៣.000ដើម​ដល់រដ្ឋធានីវ៉ាស៊ីនតោន​នៅ​ឆ្នាំ១៩១២។
មនុស្សច្រើនរយនាក់បានដើរដង្ហែរក្បួននៅក្នុងបណ្តាដើម Cherry Blossom ដែលរីកស្គុសស្គាយនៅរដ្ឋធានី Washingtonដែលជាផ្នែកមួយ នៃការរៃអង្គៀសប្រាក់សម្រាប់ជួយអ្នករងគ្រោះជប៉ុនពីការរញ្ជួយដី និងរលកស៊ូណាមីកាលពីថ្ងៃទី១១មិនា។ ភ្លេងបូរាណបន្លឺឡើង ខណៈដែលមនុស្សច្រើនរយនាក់ និង ក្រុមអ្នកកាសែត ច្រើនសិបនាក់ បានប្រមូលផ្តុំគ្នា នៅជិតវិមានជាតិNational Monument ក្នុងពេលរាត្រីដ៏មានខ្យល់រងារខ្លាំងនៅក្រោមដើមCherries ដែលមានផ្ការីកស្គុះស្គាយនៅក្បែរនោះ។ អ្នកទៅចូលរួមខ្លះឈរជាជួរ នៅមុខប្រអប់អំណោយ របស់កាកបាទក្រហម ដែលអង្គៀសប្រាក់ ជួយសង្គ្រោះសម្រាប់ការរញ្ជួយផែនដី និងរលកស៊ូណាមីនៅជប៉ុន។ ក្នុងសុន្ទរកថាស្វាគមន៍មួយលោក Ichiro Fujisaka ឯកអគ្គរដ្ឋទូតជប៉ុន ប្រចាំសរអ ថ្លែងថាបេសកកម្មរុករក និងបេសកកម្ម សង្គ្រោះកំពុងតែធ្វើបន្តបន្ទាប់នៅជប៉ុន ។ រោងចក្រ នុយក្លេអ៊ែរ Fukushima របស់ជប៉ុន ដែលត្រូវខូចខាតនោះ ជាបញ្ហាដ៏ធំមួយខណៈដែលក្រុមមន្រ្តីកំពុងខំប្រឹងផ្តល់អាហារ ទឹកនិងជំរកដល់ជនដែលត្រូវរើកន្លែងនៅ។ «នេះជាកិច្ចការយ៉ាងលំបាកមួយ តែការដែលលួងចិត្តយើងនោះគឺថាមនុស្សក្នុងពិភពលោក កំពុង ព្យាយាម ជួយយើង ជាពិសេសអាមេរិកកាំង ដែលជាមិត្តដ៏ល្អ របស់យើង»។ ព្រិត្តិការណ៍នោះចាប់ផ្តើម មុនពិធីបុណ្យ National Cherries Blossoms Festival ជាបុណ្យរយ:ពេលពីរអាទិត្យដែលចាប់ផ្តើមនៅថ្ងៃសោរ៍មុន ក្នុងពីធីបុណ្យ Festival គំរប់ឆ្នាំទី ៩៩។ ពិធីបុណ្យប្រចាំឆ្នាំនេះធ្វើឡើង ដើម្បីរំឮកដល់ប្រទេសជប៉ុន ដែលបានបញ្ជូនដើម Cherries ជាងបីពាន់ដើម ជាអំណោយដល់រដ្ឋធានី Washingtonពីទីក្រុងតូក្យូនៅឆ្នាំ១៩១២។ លោកស្រី Norton Susan ជាអនុប្រធានពិធីបុណ្យ Festival ថ្លែងថានេះជាពេលដែលយើងត្រូវផ្តល់អំណោយឲ្យប្រទសជប៉ុនវិញ ។ លោកស្រីថ្លែងថាឥឡូវនេះយើងមានឳកាស ជួយប្រទេសជប៉ុនហើយដែលថាយើងបានសប្បាយ មើលផ្កានេះ យូរមកហើយជាមួយអ្នកជាទីស្រឡាញ់របស់យើងនោះ យើងឥឡូវនេះ ប្រាថ្នាចង់បញ្ជូន អ្វីដែលល្អៗ ដែលយើងអាចធ្វើបាន ទៅប្រទេសជប៉ុនវិញ ពីព្រោះប្រជាពលរដ្ឋជប៉ុនកំពុងរងទុក្ខធ្ងន់ ទុក្ខដែលយើងមិនអាចស្រម័យឃើញបាន។ ក្រោយសុន្ទរកថានានាមនុស្ស ជាច្រើនបានដើរជុំវិញ ជិតដើម Cherries កាន់ដំបង ចាំងពន្លឺ នៅក្នុងទីងងឹត នៅតាមជួរដើម Cherries ពោរពេញ ដោយផ្កា នៅតាម មាត់ស្រះទឹក Tibal Bassin ។ Risa Hirao ជាជនជាតិជប៉ុន អាមេរិកាំង ជំនាន់ទីពីរ ដែលបានចូលរួមក្នុងពិធី បុណ្យ Festival នេះ ថ្លែងថា លោកស្រី មានការព្រួយបារម្ភណាស់ ពីសាច់ញាត្តិ ដែលកំពុងរស់នៅក្នុងប្រទេសជប៉ុន។ លោកស្រីនិយាយទាំងភ្នែករលីងរលោងថា លោកស្រីចាំ បានពីវិស្សមកាល ដែលលោកស្រី បានទៅ ប្រទេសជប៉ុន ជាមួយគ្រួសារ ហើយបានទទួលទានអាហារថ្ងៃត្រង់ក្នុងប្រទេស ជប៉ុន នៅក្រោមដើមCherries ដ៏មានផ្ការីកស្គុះស្គាយ៕ ប្រែសម្រួលដោយ នៅ សារឹម